[{"text_idx": "#000004", "text": "ekde la jaro 2006 c\u0302iujare organizas internacian meditadon, en kiu oni praktikas meditadon, faras komunan ekskurson al vizitinda loko, spertas korean kulturon, konatig\u0302as kun u\u0306onbulismo kaj tiel plu. Post du jaroj da pau\u0306zo pro la monde dissvastig\u0302inta pandemio de KOVIM-19, ni g\u0302ojas fine anonci pri la 16a Internacia Esperanto-Renkontig\u0302o de Meditado. G\u0302i okazos ne per virtualo, sed fizika c\u0302eesto. Ni elektis la daton, por ke vi pli longe g\u0302uu sinsekvajn Esperanto-arang\u0302ojn. La 10a Azia-Oceania Kongreso de Esperanto okazos de la 3a g\u0302is la 6a de novembro en Busano, Koreio. Ni planas komune veturi de Deguo (Daegu) al la Kongreso."}, {"text_idx": "#000006", "text": "3. Enhavo: meditado, prelegoj, koreaj kulturo kaj tradicia ludo, ekskurso, bankedo kaj tiel plu"}, {"text_idx": "#000008", "text": "5. Nombro: g\u0302is 40 personoj por fizika c\u0302eesto"}, {"text_idx": "#000009", "text": "6. Prelegoj: temoj pri meditado estas bonvenaj."}, {"text_idx": "#000010", "text": "8. Alig\u0302limdato: g\u0302is la fino de septembro 2022"}, {"text_idx": "#000011", "text": "9. Kontakto: c\u0302e CHOE Taesok ()"}, {"text_idx": "#000014", "text": "Esperantista Asocio de U\u0306onbulismoEsperantista Asocio de U\u0306onbulismo (EAU\u0306) celas disvastigi Esperanton inter u\u0306onbulanoj kaj u\u0306onbulismon inter esperantistoj. En 1980 kelkaj junaj kredantoj de u\u0306onbulismo ekkonigis Esperanton al la eklezio kaj tradukadis sanktajn tekstojn de u\u0306onbulismo en Esperanton. La kvara eklezia estro, c\u0302efmajstro G\u0302u\u0306asano, forte subtenis la Esperanto-movadon. Danke al liaj inspiroj kaj al la eklezia subteno c\u0302iuj sanktaj libroj de u\u0306onbulismo estis tradukitaj en Esperanton.Unu el la grandaj atingoj de EAU\u0306 estis en 2004 sukcesa enkonduko de Esperanto kiel alternativa studobjekto de la eklezia universitato Wonkwang. Dum pluraj jaroj pli ol 50 studentoj lernis Esperanton. Nun EAU\u0306 strebas, por ke speciale Esperanton lernu estontaj gepastroj, kiuj interesig\u0302as pri internacia agado. EAU\u0306 faris gravan pas\u0302on al la Internacia Esperanto-Renkontig\u0302o de Meditado, kiun la eklezia internacia fako de u\u0306onbulismo c\u0302iujare organizis en la angla lingvo, sed ekde la jaro 2006 EAU\u0306 konstante organizas g\u0302in en Esperanto. EAU\u0306 komencis sian fakan kunsidon en la 90a UK en Vilno kaj dau\u0306rigis g\u0302in en Florenco, Jokohamo, Roterdamo, Bjalistoko, Kopenhago, Hanojo, Rejkjaviko, Bonaero, Lillo, Nitro kaj Seulo. EAU\u0306-anoj invitas vin c\u0302eesti fakan kunsidon kaj internacian meditadon, g\u0302ui la u\u0306onbulanan etoson, konatig\u0302i kun u\u0306onbulismo, kunlabori por reciproka kompreno kaj monda paco.Esperantista Asocio de U\u0306onbulismoc\u0302e la Internacia Fako de U\u0306onbulismoIksandaero 501, Iksan-si, KR-570-754, Korea Respubliko; Tel. +82 63 850 3171; bwjung88@hanmail.net;"}]